Държавен вестник, бр. 102, 2018 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  102
а) буква „а“ се изменя така:
„а) за разглеждане на проекта от художест-
вена комисия или от комисия за разпростра-
нение на филми – при подаване на искането;“
б) създава се буква „в“:
„в) за оценяване на филм от техническа 
комисия – при подаване на заявка.“
§ 3. Постановлението влиза в сила от
5 декември 2018 г.
Министър-председател:  
 Бойко Борисов
Главен секретар на Министерския съвет: 
Веселин Даков
ПРАВИЛНИК
за прилагане на Закона за филмовата
индустрия
Ч А С Т  П Ъ Р В А
ОБЩИ ПОЛОЖЕНИЯ
Чл. 1. С правилника се уреждат условията 
и редът за прилагане на Закона за филмовата 
индустрия (ЗФИ) относно:
1. производството, разпространението, 
промоцията и показа на филмите в Република 
България;
2. промоцията на българските филми в 
чужбина;
3. провеждането на конкурсните процеду-
ри за държавно подпомагане на българската 
филмова индустрия;
4. дейността на консултативно-експертни-
те органи към изпълнителния директор на 
Изпълнителна агенция „Национален филмов 
център“, наричана по-нататък „Агенцията“;
5. дейностите, свързани с осигуряване на 
прозрачност и наблюдение на предоставените 
средства за държавно подпомагане.
Чл. 2. (1) Разпоредбите на правилника 
относно държавното подпомагане на филмо-
вата индустрия се прилагат в изпълнение на 
изискванията на Регламент (ЕС) № 651/2014 
на Комисията от 17 юни 2014 г. за обявяване 
на някои категории помощи за съвместими 
с вътрешния пазар в приложение на чле-
нове 107 и 108 от Договора (ОВ, L 187/1 от 
26 юни 2014 г.), наричан по-нататък „Регламент 
(ЕС) № 651/2014“, Регламент (ЕС) 2017/1084 
на Комисията от 14 юни 2017 г. за изменение 
на Регламент (ЕС) № 651/2014 по отношение 
на помощите за пристанищните и летищните 
инфраструктури, праговете за уведомяване за 
помощи за култура и опазване на културното 
наследство и помощи за спортни и мултифунк-
ционални инфраструктури за отдих, както и 
относно схемите за регионална оперативна 
помощ за най-отдалечените региони, и за 
изменение на Регламент (ЕС) № 702/2014 по 
отношение на изчисляването на допустимите 
разходи (ОВ, L 156/1 от 20 юни 2017 г.), наричан 
по-нататък „Регламент (ЕС) № 2017/1084“, и 
Регламент (ЕС) № 1407/2013 на Комисията от 
18 декември 2013 г. относно прилагането на 
членове 107 и 108 от Договора за функциони-
рането на Европейския съюз към помощта „de 
minimis“ (ОВ, L 352 от 24.12.2013 г.), наричан 
по-нататък „Регламент (ЕС) № 1407/2013“, и 
на условията за уведомяване на държавни 
помощи по член 108, параграф 3 от Договора 
за функционирането на Европейския съюз.
(2) По реда на правилника се предоставят 
безвъзмездни финансови средства:
1. под формата на две схеми за държавна 
помощ по чл. 26, ал. 1, т. 1 и 2 от ЗФИ, уста-
новени и прилагани в съответствие с чл. 54 
от Регламент (ЕС) № 651/2014;
2. под формата на схема за минимална 
помощ по чл. 26, ал. 1, т. 3 от ЗФИ – за орга-
низиране на фестивали и за показ на филми, 
установена и прилагана в съответствие с 
Регламент (ЕС) № 1407/2013.
Ч А С Т  В Т О Р А
КОНСУЛТАТИВНО-ЕКСПЕРТНИ ОРГАНИ
Г л а в а  п ъ р в а
НАЦИОНАЛЕН СЪВЕТ ЗА КИНО
Раздел I
Състав, функции и организация на дейността
Чл. 3. (1) Националният съвет за кино, 
наричан по-нататък „съвета“, се назначава 
за срок две години със заповед на изпълни-
телния директор на Агенцията и се състои 
от 12 членове – лица, които имат висше об-
разование с образователно-квалификационна 
степен „магистър“ по специалност в професи-
онално направление от областите „Изкуства“ 
или „Социални, стопански и правни науки“ 
и най-малко 5 години стаж в областта на 
филмовата индустрия.
(2) Членовете на съвета се определят по 
предложение на професионалните сдруже-
ния и на юридическите лица с нестопанска 
цел, осъществяващи дейност в областта на 
филмовата индустрия. В състава на съвета 
задължително се включва един представител, 
определен от Агенцията.
Чл. 4. (1) Националният съвет за кино: 
1. разработва и предлага на министъра на 
културата чрез изпълнителния директор на 
Агенцията Национална програма за развитие 
на филмовата индустрия;
2. съвместно с изпълнителния директор 
предлага и обосновава пред министъра на 
културата размера на държавното финансиране 
за осъществяване на националната политика в 
областта на филмовата индустрия, като разра-
ботва и предлага на изпълнителния директор 
за утвърждаване методика за формиране на 
средностатистическия бюджет на игрален, 
документален и анимационен филм;
3. прави предложениe за разходване на 
средствата за държавно подпомагане съгласно 
чл. 28, ал. 7 от ЗФИ;